CELEX: 32012R0090
Language: hu
Date: 2012-02-02 00:00:00
Title: A Bizottság 90/2012/EU végrehajtási rendelete ( 2012. február 2. ) az Európai Repülésbiztonsági Ügynökség szabványosítási vizsgálatok elvégzésével kapcsolatos munkamódszereiről szóló 736/2006/EK rendelet módosításáról

3.2.2012   
            
            
               HU
            
            
               Az Európai Unió Hivatalos Lapja
            
            
               L 31/1
            
         A BIZOTTSÁG 90/2012/EU VÉGREHAJTÁSI RENDELETE
   (2012. február 2.)
   az Európai Repülésbiztonsági Ügynökség szabványosítási vizsgálatok elvégzésével kapcsolatos munkamódszereiről szóló 736/2006/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és a tanácsi rendeletre (1) és különösen annak 24. cikke (5) bekezdésére,
   mivel:
   
               (1)
            
            
               A 736/2006/EK bizottsági rendelet (2) meghatározza az Európai Repülésbiztonsági Ügynökség (a továbbiakban: az ügynökség) szabványosítási vizsgálatok elvégzésével kapcsolatos munkamódszereit a 216/2008/EK rendelet 24. cikkének (5) bekezdése alapján. A 736/2006/EK rendelet olyan időszakban került elfogadásra, amelyben az 1592/2002/EK európai parlamenti és tanácsi rendelet (3) alkalmazási köre a kezdeti és folyamatos légi alkalmasságra korlátozódott.
            
         
               (2)
            
            
               Időközben az 1592/2002/EK rendeletet felváltotta a 216/2008/EK rendelet, az alkalmazási kör pedig kétszer is bővült, először kiterjedt mindenekelőtt a repülőszemélyzetre, a légi járművek üzemeltetésére, másodszor a légiforgalmi szolgáltatásra és a léginavigációs szolgálatokra (ATM/ANS), valamint a repülőtéri biztonságra. A Bizottság elfogadott több, az új kompetenciaterületeknek megfelelő végrehajtási szabályt.
            
         
               (3)
            
            
               Már az 1702/2003/EK bizottsági rendelet (4) végrehajtási szabályokat határozott meg a légi járművek és kapcsolódó termékek, alkatrészek és berendezések légi alkalmassági és környezetvédelmi tanúsítása, valamint a tervező és gyártó szervezetek tanúsítása tekintetében, továbbá műszaki előírásokat és közigazgatási eljárásokat tartalmaz; mindez a tagállami illetékes hatóságok általi megfelelő végrehajtást biztosítja.
            
         
               (4)
            
            
               A 2042/2003/EK bizottsági rendelet (5) végrehajtási szabályokat határozott meg a légi járművek és repüléstechnikai termékek, alkatrészek és berendezések folyamatos légi alkalmasságának biztosítása és az ezzel összefüggő feladatokban részt vevő szervezetek és személyek jóváhagyása tekintetében, továbbá műszaki előírásokat és közigazgatási eljárásokat tartalmaz; mindez a tagállami illetékes hatóságok általi megfelelő végrehajtást biztosítja.
            
         
               (5)
            
            
               A 805/2011/EU bizottsági rendelet (6) részletes szabályokat határozott meg légiforgalmi irányítói szakszolgálati engedélyekre és egyes tanúsításokra vonatkozóan, továbbá műszaki előírásokat és közigazgatási eljárásokat tartalmaz; mindez a tagállami illetékes hatóságok általi megfelelő végrehajtást biztosítja.
            
         
               (6)
            
            
               Az 1178/2011/EU bizottsági rendelet (7) polgári légi közlekedéshez kapcsolódó műszaki követelményeket és igazgatási eljárásokat határoz meg; mindez a tagállami illetékes hatóságok általi megfelelő végrehajtást biztosítja.
            
         
               (7)
            
            
               Az 1034/2011/EU bizottsági végrehajtási rendelet (8) a légiforgalmi szolgáltatások és a léginavigációs szolgálatok repülésbiztonsági felügyelete tekintetében igazgatási eljárásokat határoz meg; mindez az 1035/2011/EU végrehajtási rendeletben (9) a léginavigációs szolgálatok ellátására vonatkozóan meghatározott közös követelményeknek a tagállami illetékes hatóságok általi megfelelő végrehajtását biztosítja.
            
         
               (8)
            
            
               A 859/2008/EK bizottsági rendelettel (10) módosított 3922/91/EGK tanácsi rendelet (11) kereskedelmi célú repülőgépes közlekedési szolgáltatásokra alkalmazandó közös műszaki követelményeket és közigazgatási eljárásokat határoz meg, melyeket addig kell alkalmazni, amíg a légi járművek üzemeltetésére vonatkozó végrehajtási szabályok alkalmazandók; mindez a tagállami illetékes hatóságok általi megfelelő végrehajtást biztosítja.
            
         
               (9)
            
            
               A 2008/49/EK bizottsági irányelv (12) által módosított, a harmadik országok közösségi repülőtereket használó légi járműveinek biztonságáról szóló 2004/36/EK európai parlamenti és tanácsi irányelv (13) olyan eljárásokat határoz meg a szóban forgó légi járművek földi ellenőrzésének (SAFA) tagállami végrehajtására, amelyeket addig kell alkalmazni, amíg a légi járművek üzemeltetésére vonatkozó végrehajtási szabályok alkalmazandók; mindez a tagállami illetékes hatóságok általi megfelelő végrehajtást biztosítja.
            
         
               (10)
            
            
               E végrehajtási szabályok alkalmazásának a tagállamok illetékes hatóságai általi nyomon követése érdekében szükséges, hogy az ügynökség szabványosítási vizsgálatok elvégzésével kapcsolatos meglévő munkamódszereinek alkalmazását haladéktalanul kiterjesszük a repülőszemélyzet szakszolgálati engedélyeinek kiadására, a légi járművek üzemeltetésére, a légiforgalmi irányítói szakszolgálati engedélyek kiadására és az ATM/ANS ellátására.
            
         
               (11)
            
            
               A 736/2006/EK rendeletet ennek megfelelően módosítani kell.
            
         
               (12)
            
            
               Az e rendeletben foglalt intézkedések összhangban vannak a 216/2008/EK rendelet 65. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 736/2006/EK rendelet 3. cikkének 1. bekezdése helyébe a következő szöveg lép:
   
      „1.   Az ügynökség vizsgálatokat végez a tagállami illetékes hatóságokra vonatkozóan, értékelve a 216/2008/EK rendelet, valamint a kezdeti és folyamatos légi alkalmassággal, a légi járművek üzemeltetésével, a földi ellenőrzésekkel, a repülőszemélyzettel, a légiforgalmi irányítókkal, valamint a légiforgalmi szolgáltatással és a léginavigációs szolgálatokkal kapcsolatos végrehajtási szabályok követelményeinek való megfelelést, majd a vizsgálatok eredményéről jelentést készít.”
   
   2. cikk
   E rendelet hatálybalépését követően legkésőbb egy hónappal az ügynökség módosítja munkaeljárásait a rendeletnek való megfelelés érdekében.
   3. cikk
   Ez a rendelet az Európai Unió Hivatalos Lapjában való kihirdetését követő első napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 79., 2008.3.19., 1. o.
   
      (2)  HL L 129., 2006.5.17., 10. o.
   
      (3)  HL L 240., 2002.9.7., 1. o.
   
      (4)  HL L 243., 2003.9.27., 6. o.
   
      (5)  HL L 315., 2003.11.28., 1. o.
   
      (6)  HL L 206., 2011.8.11., 21. o.
   
      (7)  HL L 311., 2011.11.25., 1. o.
   
      (8)  HL L 271., 2011.10.18., 15. o.
   
      (9)  HL L 271., 2011.10.18., 23. o.
   
      (10)  HL L 254., 2008.9.20., 1. o.
   
      (11)  HL L 373., 1991.12.31., 4. o.
   
      (12)  HL L 109., 2008.4.19., 17. o.
   
      (13)  HL L 143., 2004.4.30., 76. o.